Martin van Creveld

Martin Levi van Creveld (Hebreeus: מרטין ון קרפלד; gebore 5 Maart 1946) is 'n Israeliese militêre historikus en teoretikus.

 Lewe en loopbaan 
Van Creveld is in die Nederland in die stad Rotterdam gebore in 'n Joodse familie. Sy ouers, Leon en Margaret, was geswore Sioniste wat tydens die Tweede Wêreldoorlog die Nazi's kon ontduik.

In 1950 het sy familie na Israel geëmigreer, en Creveld het grootgeword in Ramat Gan. Van 1964 tot 1969 studeer hy die geskiedenis aan die Hebreeuse Universiteit van Jerusalem en verwerf 'n MA-graad. Vanaf 1969 to 1971 studeer hy in die geskiedenis aan die Londense Skool vir Ekonomie en ontvang hy 'n PhD.

Van Creveld se doktorale proefskrif oor Hitler se strategie in die Balkan gedurende die vroeë jare van die Tweede Wêreldoorlog is in 1973 as 'n boek gepubliseer: "Hitler's Strategy, 1940-41ː The Balkan Clue." Na afloop van sy PhD in 1971, het Van Creveld teruggekeer na Israel en begin om aan die Hebreeuse Universiteit van Jerusalem te onderrig. Hy het in 1988 'n professor geword. In 2007 het hy afgetree van onderrig aan die Hebreeuse Universiteit, en het hy aan die Tel Aviv-universiteit se program vir veiligheidstudies begin doseer.

Van Creveld is twee keer getroud en het drie kinders. Hy woon in Mevaseret Zion.

 Werke 
Van Creveld is die outeur van drie-en-dertig boeke oor die militêre geskiedenis, strategie en ander onderwerpe, waarvan Command in War (1985), Supplying War: Logistics from Wallenstein to Patton (1977, 2de uitgawe 2004), The Transformation of War (1991), The Sword and the Olive (1998) en The Rise and Decline of the State (1999) van die bekendste is. Van Creveld het aan talle burgerlike en militêre institute van hoër onderwys regoor die wêreld gedoseer of klas gegee.

 Die Transformasie van Oorlog 
Van besondere belang is sy 1991 boek The Transformation of War (Groot Brittanje: On Future War), wat in Frans, Duits (Nuwe Duitse uitgawe in 2004), Russies en Spaans vertaal is. Van Creveld ontwikkel in hierdie verhandeling van die militêre teorie wat hy die nie-trinitêre teorie van oorlogvoering noem, wat teenoor die beroemde werk van Carl von Clausewitz, Vom Kriege, stel.

Clausewitz se trinitêre oorlogsmodel ('n term van Van Creveld) onderskei tussen die sake van die bevolking, die weermag en die regering. Van Creveld kritiseer hierdie filosofie as te nou en te staatsgerig, en dus nie van toepassing op die studie van daardie konflikte met een of meer nie-staatsakteurs nie. In plaas daarvan stel hy vyf belangrike kwessies van oorlog voor:
 Deur wie oorlog geveg word - hetsy deur state of deur nie-staatakteurs.
 Waaroor gaan oorlog oor, die verhoudings tussen die akteurs en tussen hulle en die nie-vegters.
 Hoe word oorlog geveg - kwessies van militêre strategie en taktiek.
 Waarvoor word oorlog geveg - om nasionale mag te versterk, of as 'n doel op sigself.
 Waarom word oorlog geveg - die motivering van die individuele soldaat.

Van Creveld wys daarop dat baie van die oorloë wat na 1945 geveg is, lae-intensiteitskonflikte (LIK'e) was, wat magtige state uiteindelik verloor het. Die boek beweer dat ons 'n afname van die invloed van die nasiestaat sien, sonder 'n vergelykbare afname in georganiseerde geweld. Daarbenewens, volgens sy siening, kry leërs voortdurend opleiding en word toerus om 'n konvensionele oorlog te veg, eerder as die LIK'e waaraan hulle waarskynlik sal deelneem. Gevolglik is dit noodsaaklik dat nasiestate die opleiding van hul gewapende magte verander en hul wapenverkrygingsprogramme heroorweeg.

Die waarde van die boek word bevestig deurdat dit tot die middel van 2008 op die lys van vereiste leesstof vir die Amerikaanse weermagoffisiere ingesluit is, en (met Sun Tzu en Clausewitz) die derde nie-Amerikaanse inskrywing op die lys. Van Creveld se Supplying War: Logistics from Wallenstein to Patton is nou ook op die lys ingesluit.

In 'n bevelvoerder se strewe na sekerheid oor slagveldinligting, het Van Creveld die "gerigte teleskoop" konsep gewild gemaak as 'n term om die gebruik van spesiaal gekose en betroubare offisiere as spesiale agente of waarnemers vir die bevelvoerder, te beskryf.

 Die bevoorregte geslag 
Benewens sy boeke oor militêre geskiedenis het Van Creveld verskeie boeke oor ander sake geskryf. Die belangrikste hiervan is The Privileged Sex - wat argumenteer dat die idee dat vroue die onderdrukte geslag is, hoofsaaklik 'n mite is en dat vroue, en nie mans nie, die bevoorregte geslag is.

 Lys van boeke 
 Hitler's Strategy 1940-1941: the Balkan Clue, London: Cambridge University Press 1973, 
 Military Lessons of the Yom Kippur War: Historical Perspectives, Beverly Hills: Sage Publications 1975, 
 Supplying War: Logistics from Wallenstein to Patton, London: Cambridge University Press 1977,  (2nd ed, 2004, )
 Fighting Power: German and US Army performance, 1939-1945, Westport, Conn.: Greenwood Press 1982, 
 Command in War, Cambridge, Mass.: Harvard University Press, 1985, 
 Technology and War: From 2000 B.C. to the Present, New York: Free Press 1989,  (free paperback, 2001, )
 The Training of Officers: From Military Professionalism to Irrelevance, New York: Free Press 1990, 
 The Transformation of War, New York: Free Press 1991, 
 Nuclear Proliferation and the Future of Conflict, New York: Free Press 1993, 
 Air Power and Maneuver Warfare (met bydraes van Kenneth S. Brower and Steven L. Canby), Alabama: Air University Press 1994, 
 The Encyclopedia of Revolutions and Revolutionaries: From Anarchism to Zhou Enlai, New York : Facts on File 1996, 
 The Sword and the Olive: A Critical History of the Israeli Defense Force, New York: Public Affairs 1998, 
 The Rise and Decline of the State, Cambridge etc.: Cambridge University Press, 1999 
 The Art of War: War and Military Thought, London: Cassell, 2000,  (also New York : Collins/Smithsonian 2005, )
 Men, Women and War, London: Cassell & Co. 2001, 
 Das Bevorzugte Geschlecht, München: Gerling Akademie Verlag 2003[11]
 Moshe Dayan, London: Weidenfeld & Nicolson 2004, 
 Defending Israel: A Controversial Plan Toward Peace, New York: Thomas Dunne Books/St. Martin’s Press 2004, 
 Countering Modern Terrorism: History, Current Issues, and Future Threats: Proceedings of the Second International Security Conference, Berlin, 15-17 december 2004 (met Katharina von Knop and Heinrich Neisser), Bielefeld: Bertelsmann Verlag 2005, 
 The Changing Face of War: lessons of combat, from the Marne to Iraq, New York: Presidio Press 2006, 
 The Culture of War, New York: Presidio Press 2008, 
 The American Riddle (in Russies), Uitgever: Irisen (Rusland) 2008
 The Land of Blood and Honey. The Rise of Modern Israel, New York: St. Martin's Press 2010, 
 The Evolution of Operational Art: From Napoleon to the Present, Oxford: Oxford University Press 2011, ed. John Andreas Olsen en Martin van Creveld

 Bron 
 Hierdie artikel is vertaal vanuit die Engelse Wikipedia.

 Eksterne skakels 

  Amptelike webwerf

Kategorie:Israelse akademici
Kategorie:Israelse geskiedkundiges
Kategorie:Israelse Jode
Kategorie:Nederlandse Jode
Kategorie:Geboortes in 1946
Kategorie:Lewende mense
Kategorie:Israelse skrywers